Na temelju članka 9. stavak 2. Zakona o savjetima mladih („Narodne novine“ br. 41/14.) te članka 6. stavak 2. Odluke o Osnivanju savjeta mladih Grada Bakra („Službene novine Grada Bakra“ br. 09/14) Gradsko vijeće Grada Bakra raspisuje

**JAVNI POZIV**

**ZA ISTICANJE KANDIDATURA ZA ČLANOVE**

**SAVJETA MLADIH GRADA BAKRA**

I.

Savjet mladih Grada Bakra (u daljnjem tekstu Savjet mladih) osniva se kao savjetodavno tijelo Gradskog vijeća Grada Bakra. Savjet mladih ima sedam (7) članova uključujući predsjednika i zamjenika predsjednika.

II.

U Savjet mladih može se kandidirati i biti birana osoba s prebivalištem ili boravištem na području Grada Bakra, koja u trenutku podnošenja kandidature ima od navršenih petnaest (15) do navršenih trideset (30) godina života.

III.

Kandidature za članove Savjeta mladih i njihove zamjenike mogu predložiti:

* udruge koje rade s mladima i za mlade,
* učenička vijeća,
* studentski zborovi,
* pomladci političkih stranaka, sindikalne ili strukovne organizacije,
* neformalne skupine mladih od najmanje 20 mladih

Ovlašteni predlagatelji kandidatura dužni su prilikom isticanja kandidatura za članove Savjeta mladih predložiti i zamjenika za svakog kandidata za člana Savjeta mladih.

IV.

Pisane i obrazložene kandidature za članove Savjeta mladih i njihove zamjenike podnose se Odboru za izbor i imenovanje putem Ureda Grada i to u roku od 20 dana od dana objave javnog poziva na Internet stranicama Grada Bakra.

Kandidatura obvezno sadrži:

* naziv i sjedište ovlaštenog predlagatelja te potpis ovlaštenog predstavnika predlagatelja,
* podatke o kandidatu i zamjeniku (ime i prezime, datum i godina rođenja, prebivalište ili boravište, status – učenik, student, zaposlenik, dr.)
* očitovanje kandidata i zamjenika o prihvaćanju kandidature,
* obrazloženje prijedloga

V.

Odbor za izbor i imenovanja Gradskog vijeća obavlja provjeru formalnih uvjeta prijavljenih kandidata te u roku od 15 dana od dana isteka roka za podnošenje prijava sastavlja izvješće o provjeri formalnih uvjeta i utvrđuje popis važećih kandidata, koji objavljuje na Internet stranicama Grada Bakra.

Nepravovremeni i nepotpuni prijedlozi neće se razmatrati.

VI.

Prijedlozi kandidata za članove Savjeta mladih dostavljaju se osobno ili putem pošte Uredu Grada, Primorje 39, 51 222 Bakar, s naznakom „Prijedlog kandidata za članove Savjeta mladih“.

KLASA:

UR.BROJ:

Bakar,

 Predsjednik Gradskog vijeća

 Milan Rončević

#

#  REPUBLIKA HRVATSKA

**PRIMORSKO-GORANSKA ŽUPANIJA**

 **GRAD BAKAR**

 **GRADONAČELNIK**

 KLASA: 011-01/14-01/14

 URBROJ: 2170-02-04/2-14-6

 Bakar, 30.listopad 2014.g.

 **GRADSKO VIJEĆE**

**- putem Predsjednika Milana Rončevića**

 **PREDMET:** Postupak izbora članova Savjeta mladih Grada Bakra

Poštovani,

 Dana 02. srpnja 2014. god. Gradsko vijeće Grada Bakra donijelo je Odluku o osnivanju Savjeta mladih Grada Bakra („Službene novine Grada Bakra“ br. 09/14).

Sukladno članku 6.stavak 2.Odluke , predlažem Gradskom vijeću Grada Bakra da objavi Javni poziv za izbor članova Savjeta mladih Grada Bakra kako bi se konstituirao Savjet mladih.

 S poštovanjem,

  **Gradonačelnik**

 Tomislav Klarić

**Privitak:**

-Prijedlog Javnog poziva za izbor članova Savjeta mladih Grada Bakra;

-Odluka o osnivanju Savjeta mladih Grada Bakra.